8.9.2023.
LV
Eiropas Savienības Oficiālais Vēstnesis
L 222/275
4.2.10.4.4. punkta 3. apakšpunkts Ekspluatācijai Lamanša tunelī paredzēta pasažieru ritošā sastāva kustības spēju apliecina, piemērojot J-1.
papildinājuma [33.] rindā minēto specifikāciju, kurā noteikts, ka “2. tipa” ugunsgrēka skartās sistēmas funkcijas ir bremzēšana un vilce.
Šīs funkcijas novērtē šādos apstākļos: — 30 minūtes minimālajā ātrumā 100 km/h vai — 15 minūtes minimālajā ātrumā 80 km/h (saskaņā ar 4.2.10.4.4. punktu) apstākļos, kas noteikti valsts noteikumos, kurus šajā nolūkā paziņojusi Lamanša tuneļa drošības iestāde.
4.2.10.3.4. punkta 3. un 4. apakšpunkts Ja noteikts, ka kustības spēja ir 30 minūtes saskaņā ar iepriekšējo punktu, ugunsaizsardzības barjerai starp mašīnista kabīni un nodalījumu aiz tās (pieņemot, ka ugunsgrēks izceļas nodalījumā aiz tās) jāizpilda integritātes prasības vismaz 30 minūtes (15 minūšu vietā).
Ja noteikts, ka kustības spēja ir 30 minūtes saskaņā ar iepriekšējo punktu, un pasažieru vagonu abos galos nav izejas pasažieriem (nav iespējams iziet cauri vagonam), līdzekļus karstuma un uguns izplūdes gāzu izplatīšanās kontrolei (pilnīgi atdalošas šķērssienas vai citas FCCS, ugunsaizsardzības barjeras starp iekšdedzes dzinēju/elektrobarošanas līniju/vilces aprīkojumu un pasažieru/personāla zonām) projektē tā, lai nodrošinātu aizsardzību no uguns vismaz 30 minūtes (15 minūšu vietā).
7.3.2.22.
Tualešu iztukšošanas saskarne (4.2.11.3. punkts) Īpašais gadījums – Somija (“P”) Kā alternatīvu vai papildus 4.2.11.3. punktā noteiktajām prasībām ir pieļaujams uzstādīt ar Somijas dzelzceļa tīkla lauka iekārtām savietojamus tualešu iztukšošanas sistēmu un sanitāro iekārtu tvertņu skalošanas savienojumus, kuri atbilst AI1.
attēlam.
AI1. attēls Tualetes tvertnes iztukšošanas sistēmas savienojumi
Ātrdarbīgs savienotājs SFS 4428, A daļas savienotājs, izmērs DN80.
Materiāls: skābesizturīgs nerūsošais tērauds.
Blīvējums skaitītāja un savienotāja pusē.
Konkrēta definīcija dota standartā SFS 4428.